Hvordan er uddannelsen bygget op?
Vores uddannelse er opdelt i to forskellige dele: 1.      Grunduddannelse med praktisk fordybelse, introduktion og vejledning. 2.     Supplerende mentorforløb Uddannelsen del 1 En teoretisk del, hvor du får en grundlæggende viden om begravelsesrådgivningens mange aspekter og processer. Vi gennemgår lovgivningen, begravelsesudgifter, begravelsesceremonien, begravelsesadministration m.m.  En fordybelsesdel om mødet med de pårørende. Her kommer vi omkring samtaleteknik og mødeledelse samt en grundlæggende viden om sorg og sorgprocesser. Afslutningsvis vil der være oplæg om administrative processer og formelle procedurer. Herunder økonomi, GDPR, tavshedspligt og fortrolighed.  Derudover bliver man introduceret til vores systemer, registrering, produkter m.v. som en del af den praktiske læring. Uddannelsen del 2 Det individuelle mentorforløb ligger i forlængelse af uddannelsesforløbet og vil gennem sparring og sidemandsoplæring føre dig igennem hele forløbet omkring planlægning og gennemførelse af en begravelse. Mentoren vil også være din personlige rådgiver og sparringspartner.